1. ปัจจัยความเสี่ยง

คณะกรรมการบริษัท
ได้ตระหนักถึงความสำคัญของการบริหารความเสี่ยงภายใต้การเปลี่ยนแปลงที่ส่งผลกระทบต่อธุรกิจทั้งจากปัจจัยภายในและภายนอก
โดยถือว่าการบริหารความเสี่ยงเป็นองค์ประกอบที่สำคัญของทุกกระบวนการในการดำเนินธุรกิจของบริษัทและต้องมีการเชื่อมโยงกันในทุกระดับ
ดังนั้นบริษัทจึงได้วางนโยบายการบริหารความเสี่ยงโดยกำหนดให้มีการบริหารความเสี่ยงทั่วทั้งองค์กร
เพื่อให้มีความมั่นใจว่าการบริหารและจัดการความเสี่ยงเป็นไปอย่างเหมาะสมสอดคล้องกับวิสัยทัศน์
ภารกิจ หลักนิยม กลยุทธ์ ของบริษัท และเป็นไปตามหลักเกณฑ์ธรรมาภิบาล
บริษัทจึงได้จัดตั้งคณะกรรมการบริหารความเสี่ยง
เพื่อทำหน้าที่บริหารความเสี่ยงในภาพรวมให้เกิดประสิทธิผลสูงสุด
รวมทั้งติดตามประเมินผลการบริหารความเสี่ยงในแต่ละปัจจัยให้อยู่ในระดับที่องค์กรยอมรับได้
อีกทั้งจัดให้มีที่ปรึกษาจากภายนอกมาทำการวางระบบวิเคราะห์ติดตามผลการบริหารความเสี่ยง
และฝึกอบรมผู้บริหารและพนักงาน
ทั้งนี้รายงานการบริหารความเสี่ยงได้มีการนำเสนอต่อคณะกรรมการตรวจสอบและคณะกรรมการบริษัท
แยกพิจารณาแต่ละด้านได้ดังนี้

1. ความสามารถในการแข่งขัน

  เนื่องจากนโยบายการเปิดเสรีทางการค้าภาครัฐ
  ทำให้มีคู่แข่งขันรายใหม่ทั้งจากในประเทศและจาก

ต่างประเทศเพิ่มขึ้น รวมทั้งคู่แข่งขันในตลาดเดิมก็มีการพัฒนาศักยภาพในการแข่งขันเพิ่มมากขึ้นด้วย
ดังนั้นบริษัท จึงได้ร่วมกับพันธมิตรทางธุรกิจพัฒนาอุตสาหกรรมต้นน้ำของบริษัท
ทั้งนี้เพื่อให้บริษัทสามารถเพิ่มขีดความสามารถในการแข่งขันมากขึ้นทั้งในด้านความหลากหลายของวัตถุดิบและการควบคุมต้นทุนวัตถุดิบให้เกิดประสิทธิภาพ
นอกจากนี้บริษัท
ได้ตั้งหน่วยงานวิจัยและพัฒนาในด้านการตลาดเพื่อให้ทราบถึงความต้องการของผู้บริโภคที่เปลี่ยนแปลงไป
และตั้งหน่วยงานวิจัยและเสริมสร้างนวัตกรรมเพื่อพัฒนาวัตถุดิบและสินค้าใหม่ ๆ
อันจะนำไปสู่การสร้างความแตกต่างในตัวสินค้าจากคู่แข่งขัน

2. ความผันผวนของอัตราแลกเปลี่ยน

เนื่องจากลักษณะการประกอบธุรกิจของบริษัทเกี่ยวข้องโดยตรงกับการนำเข้าวัตถุดิบและการส่งออกสินค้าสำเร็จรูปเป็นสกุลเงินต่างประเทศ
ดังนั้นบริษัทจึงมีการประเมินสถานการณ์ของอัตราแลกเปลี่ยนเงินตราต่างประเทศล่วงหน้า
และได้ตกลงซื้อขายกับ Supplier และลูกค้าด้วยอัตราแลกเปลี่ยนคงที่
ซึ่งเป็นอัตราที่บริษัทพิจารณาอย่างรอบคอบแล้วว่ามีความปลอดภัยค่อนข้างสูง
นอกจากนั้นบริษัทยังได้ลดความเสี่ยงจากความผันผวนของอัตราแลกเปลี่ยนโดยใช้เครื่องมือทางการเงินมาช่วยในการบริหารด้วยการทำสัญญาซื้อขายเงินตราต่างประเทศล่วงหน้า
รวมทั้งการเก็บสกุลเงินต่างประเทศที่ได้จากการส่งออกไว้ชำระหนี้ในสกุลเดียวกัน
ซึ่งเป็นการบรรเทาความเสี่ยงจากความผันผวนของอัตราแลกเปลี่ยนได้

3. บุคลากร

  การเติบโตของบริษัท จะเป็นไปอย่างต่อเนื่องและยั่งยืนขึ้นอยู่กับความสามารถในการแข่งขัน
  โดยเฉพาะ

อย่างยิ่งการค้าระหว่างประเทศ
ปัจจัยสำคัญที่สุดอยู่ที่ความพร้อมด้านทรัพยากรบุคคลที่จะต้องเร่งยกระดับขีดความสามารถ
ทั้งในด้านทักษะ สมรรถนะ ตลอดจนทัศนะคติที่จะต้องดำเนินไปอย่างสอดคล้องกับทิศทางของบริษัท

4. การตลาด

  ปัจจุบัน พฤติกรรมของผู้บริโภคได้เปลี่ยนไปมาก สินค้าในตลาดมีให้เลือกมากขึ้น
  การเอาใจใส่ลูกค้าเป็น

เรื่องสำคัญ บริษัทจึงได้มุ่งเน้นพัฒนาผลิตภัณฑ์ ที่มีคุณภาพดี ในราคาที่เหมาะสม
เพื่อรองรับความต้องการของผู้บริโภคเฉพาะกลุ่มมากขึ้น สร้างความรู้สึกที่ดีให้อยู่ในใจของผู้บริโภค
ขณะเดียวกัน ยังต้องสร้างแรงกระตุ้นทางการตลาดที่น่าสนใจอย่างต่อเนื่อง
เพื่อรักษาฐานลูกค้ารายเดิม และ ขยายฐานลูกค้าใหม่

บริษัท มีรายได้จากการขายสินค้าภายใต้เครื่องหมายการค้ารับอนุญาตในสัดส่วนที่ค่อนข้างสูง
โดยส่วนหนึ่งบริษัทได้รับสิทธิจากเจ้าของเครื่องหมายการค้าโดยตรง และ
อีกส่วนหนึ่งผ่านผู้ถือหุ้นรายใหญ่ของบริษัทหากถูกยกเลิกสัญญาจะส่งผลกระทบต่อบริษัท
อย่างไรก็ตามการถูกยกเลิกสัญญามีโอกาสน้อยมาก และ ไม่น่าจะเกิดขึ้น
เนื่องจากการมีความสัมพันธ์อันดีระหว่างกันและประกอบธุรกิจร่วมกันมาเป็นเวลายาวนานจนประสบผลสำเร็จ
ทำให้เครื่องหมายการค้าเหล่านั้นเป็นที่รู้จักอย่างกว้างขวางในประเทศ

นอกจากนี้ บริษัทและในเครือสหพัฒน์ได้ร่วมกันพัฒนา และ สร้าง Brand ของตนเองขึ้นมาเป็น
Total Co-Ordinate Brand ซึ่งจะพัฒนาเป็น International Brand ต่อไปในอนาคต
โดยทำการผลิตและจำหน่ายสินค้าเข้าสู่ตลาดทั้งภายในประเทศและต่างประเทศ เช่น Brand
“BSC” ซึ่งบริษัทรับผิดชอบในการผลิตสินค้าเครื่องแต่งกายสุภาพบุรุษและเครื่องหนัง

5. ความเสี่ยงจากโครงสร้างลูกค้ามีการพึ่งพาลูกค้าหรือผู้จัดจำหน่ายรายใหญ่น้อยราย

บริษัทประกอบธุรกิจผลิตสินค้าเสื้อผ้าและเครื่องหนังโดยมีลูกค้ารายใหญ่ในประเทศ 1 ราย
ซึ่งมียอดคำสั่งซื้อมากกว่าร้อยละ 50 ของยอดขายในประเทศของบริษัท คือ บริษัท ไอ.ซี.ซี.
อินเตอร์เนชั่นแนล จำกัด (มหาชน) (ICC) ซึ่งได้รับผิดชอบจำหน่ายสินค้าหมวดหลักๆ
ของบริษัทมาเป็นระยะเวลายาวนานกว่า 30 ปี แล้ว โดยที่ ICC
ทำหน้าที่จำหน่ายสินค้าของบริษัทเข้าสู่ห้างสรรพสินค้าได้อย่างมีประสิทธิผล
จนสามารถถือเป็นรายได้หลักของ ICC เองเช่นกัน จากภาวะแวดล้อมในปัจจุบัน ทั้ง 2
ฝ่ายได้เพิ่มการประสานความร่วมมือกันมากขึ้น เพื่อขยายส่วนแบ่งทางการตลาด ดังนั้นโอกาสที่ทั้ง 2
ฝ่ายจะเลิกสัญญาต่อกันไม่น่าจะเกิดขึ้น